П Р О Т О К О Л  № 06
от заседанието на Комисия „Съдебна администрация” 
към Съдийската колегия на Висшия съдебен съвет
проведено на 19.02.2025 г. 

Днес, 19.02.2025 г. /сряда/ от 09.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев 
	    Драгомир Кояджиков 
  Стефан Гроздев
	    Севдалин Мавров

На заседанието присъстват: експертният сътрудник на комисията Стефка Тодорова и Светла Кирилова, главен експерт-съдебна администрация, дирекция ЧРАТОКИ.

Д Н Е В Е Н   Р Е Д:
	
1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода 31.01.2025 г. – 14.02.2025 г. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА ЗА СВЕДЕНИЕ уведомлението от председателя на Административен съд – Видин относно подадена молба от съдебен служител, заемащ длъжност „системен администратор“ за преназначаването му на длъжност „съдебен деловодител“ /щ. бр. за „съдебен деловодител“ е свободна и КСА-СК се е произнесла – решение по пр. № 25/27.09.2023 г., т. 4/.
и
ОТМЕНЯ решението си по протокол № 25/27.09.2023 г., т. 4 за съкращаване на 1 /една/ щ. бр. за длъжност „съдебен деловодител“ в Административен съд – Видин.
НЕ ВЪЗРАЗЯВА съдебния служител, заемащ длъжност „системен администратор“ да бъде назначен по реда на чл. 343, ал. 2 от ЗСВ на свободната щ. бр. за „съдебен деловодител“.
ДАВА СЪГЛАСИЕ за предприемане на действия по назначаване на съдебен служител за 1 /една щ. бр. за длъжност „системен администратор“ при спазване разпоредбите на чл. 343 от ЗСВ и чл. 138 от ПАС.
ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен деловодител“, която предстои да бъде освободена, считано от 31.08.2025 г., поради придобиване право на пенсия за осигурителен стаж и възраст на съдебния служител, в Административен съд – Видин.
	1.2. ПРИЕМА ЗА СВЕДЕНИЕ уведомлението от председателя на Районен съд – Радомир за:
- прекратяване на трудовото правоотношение със съдебен служител на длъжност „съдебен деловодител“ в съдебно-изпълнителната служба, считано от 28.11.2024 г. и заемане на щата по реда на чл. 343, ал. 2 от ЗСВ от съдебен служител, заемащ длъжност „призовкар“,
- назначаване на съдебен служител по реда на чл. 68, ал. 1 , т. 4 от КТ на свободната щ. бр. за длъжност „призовкар“.
и
ДАВА СЪГЛАСИЕ за обявяване и провеждане на конкурс за 1 /една/ щ. бр. за длъжност „призовкар“ в Районен съд – Радомир.
КСА-СК не е уведомена за прекратяване на трудовото правоотношение със съдебен служител на длъжност „съдебен деловодител“ в съдебно-изпълнителната служба, считано от 28.11.2024 г. и не се е произнасяла за назначаване на съдебен служител на 1 /една/ щ. бр. за длъжност „призовкар“ по реда на чл. 68, ал. 1, т. 4 от КТ в Районен съд – Радомир.
НАПОМНЯ на председателя на РС-Радомир, че решението на комисията по протокол № 16/06.11.2020 г., т. 12 указва на административните ръководители на съдилищата при прекратяване на трудови правоотношения със съдебни служители да не предприемат действия по назначаване, до получаване на отговор/становище от комисията.  
1.3. ПРИЕМА ЗА СВЕДЕНИЕ уведомлението от и. ф. председателя на Апелативен съд – Пловдив за предстоящо придобиване право на пенсия за осигурителен стаж и възраст на съдебен служител, заемащ длъжност „съдебен деловодител“, считано от 15.03.2025 г.
и
ДАВА СЪГЛАСИЕ за освобождаване на съдебен служител, заемащ длъжност „съдебен деловодител“, считано от 01.04.2025 г.
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „съдебен деловодител“ по реда на чл. 343, ал. 2 от ЗСВ в Апелативен съд – Пловдив.

1.4. ПРИЕМА ЗА СВЕДЕНИЕ уведомленията от и. ф. председателя на Районен съд – Пловдив за прекратяване на трудовото правоотношение с трима съдебни служители на длъжност „съдебен секретар“, считано от 07.02.2025 г., 04.03.2025 г. и 13.03.2025 г.
и 
ДАВА СЪГЛАСИЕ за предприемане на действия по назначаване на съдебни служители за 3 /три/ щ. бр. на длъжност „съдебен секретар“ при спазване разпоредбите на чл. 343 от ЗСВ и чл. 138 от ПАС, както и за заемане на щ. бр. по реда на чл. 68, ал. 1, т. 4 от КТ в Районен съд – Пловдив.

1.5. ПРИЕМА ЗА СВЕДЕНИЕ уведомлението от председателя на Районен съд – Гълъбово за прекратено трудово правоотношение със съдебен служител на длъжност „чистач“, считано от 01.01.2025 г.
и
Във връзка с искането от председателя на Районен съд – Гълъбово от 05.11.2024 г. относно промяна на щатната численост на съда КСА-СК се е произнесла и предстои разглеждане и произнасяне от Съдийската колегия на ВСС.

1.6. ПРИЕМА ЗА СВЕДЕНИЕ уведомлението от председателя на Районен съд – Девин относно назначаването на съдебен служител на длъжност „призовкар“, считано от 04.02.2025 г., след проведен конкурс.

1.7. ПРИЕМА ЗА СВЕДЕНИЕ уведомлението от председателя на Административен съд – Велико Търново за предстоящо прекратяване на трудово правоотношение със съдебен служител на длъжност „системен администратор“, считано от 06.03.2025 г. 
и
ДАВА СЪГЛАСИЕ за обявяване и провеждане на конкурс за 1 /една/ щ. бр. за длъжност „системен администратор“ в Административен съд – Велико Търново.

1.8. ПРИЕМА ЗА СВЕДЕНИЕ уведомлението от и. ф. председателя на Административен съд – Русе относно назначаването на двама съдебни служители на длъжност „съдебен помощник“, считано от 06.02.2025 г., след проведен конкурс.

1.9. ПРИЕМА ЗА СВЕДЕНИЕ уведомлението от председателя на Районен съд – Русе за назначаване на съдебен служител по реда на чл. 343, ал. 2 от ЗСВ на длъжност „куриер“, считано от 03.02.2025 г. и освобождаване на една щ. бр. за длъжност „съдебен секретар“.
и
ДАВА СЪГЛАСИЕ за обявяване и провеждане на конкурс за 2 /две/ щ. бр. за длъжност „съдебен секретар“ в Районен съд – Русе  и  НАПОМНЯ на председателя, че решението на комисията по протокол № 16/06.11.2020 г., т. 12 указва на административните ръководители на съдилищата при прекратяване на трудови правоотношения със съдебни служители да не предприемат действия по назначаване, до получаване на отговор/становище от комисията.
По т. 2 от искането УВЕДОМЯВА председателя на Районен съд - Русе, че съгласно протокол № 16/06.11.2020 г. не следва да се искат разрешения от КСА-СК, свързани с назначаване по реда на чл. 68, ал. 1, т. 3 от КТ, т. к. на практика няма прекратяване на трудово правоотношение.

1.10. ПРИЕМА ЗА СВЕДЕНИЕ уведомлението от председателя на Районен съд – Варна за предстоящо прекратяване на трудово правоотношение със съдебен служител на длъжност „чистач“, считано от 01.03.2025 г. 
и
ДАВА СЪГЛАСИЕ за предприемане на действия по назначаване на съдебен служител за 0,5 /половин/ щ. бр. за длъжност „чистач“ в Районен съд – Варна.

1.11. ПРИЕМА ЗА СВЕДЕНИЕ уведомлението от председателя на Районен съд – Айтос за предстоящо придобиване право на пенсия за осигурителен стаж и възраст на съдебен служител, заемащ длъжност „съдебен деловодител“, считано от 16.04.2025 г. 
и
ОТЛАГА произнасянето по искането на председателя на Районен съд – Айтос съдебният служител да остане на работа до края на годината до изготвяне на анализ относно съдебните служители, които ще придобият право на пенсия за осигурителен стаж и възраст през 2025 г.

1.12. ПРИЕМА ЗА СВЕДЕНИЕ уведомлението от председателя на Районен съд – Ямбол за предстоящо прекратяване на трудово правоотношение със съдебен служител на длъжност „куриер и чистач“, считано от 01.03.2025 г. 
и
ДАВА СЪГЛАСИЕ за предприемане на действия по назначаване на съдебен служител за 1 /една/ щ. бр. за длъжност „куриер и чистач“ в Районен съд – Ямбол.

1.13. ПРИЕМА ЗА СВЕДЕНИЕ уведомлението от председателя на Районен съд – Елхово относно назначаването на съдебен служител на длъжност „съдебен деловодител“, считано от 10.02.2025 г., след проведен конкурс.

ПРЕДСЕДАТЕЛ 			
НА КОМИСИЯТА:        /п/
			БОЯН НОВАНСКИ

Боян Магдалинчев ……../п/……...

Драгомир Кояджиков …/п/………

Севдалин Мавров ………/п/.....…..

Стефан Гроздев ……….../п/………